એક જ પ્રશ્ન બધાનો

પ્રતિષ્ઠા મહોત્સવ વ્યવસ્થિત ચાલી રહ્યો હતો. વિશાળ શમિયાણા નીચે હજારો માણસો રસવતીનો આસ્વાદ માણે છે....વિશાળ પ્રવચન હોલ પણ નાનો પડે છે...કલ્યાણક સ્ટેજ પ્રોગ્રામમાં મેદની હેકડેઠઠ જામી રહેલી છે...વિશાળ જિનાલયનાં રંગમંડપમાં બ્તળે બેસીને હજારો આત્માઓ પાવન બની રહી છે...પરમાત્માની મનલુભાવન પ્રતિમાં નિહાળીને હજારો આંખો અમૃતનું ચિંતન પામી રહી છે.

આવા પરમ પવિત્ર વાતાવરણમાં પ્રવચન સમયે એક બુદ્ધિશાળી (!!) યુવાન આવે છે. જાતને બુદ્ધિનિધાન માનતા એ યુવાન પૂજ્યશ્રીને કહે છે - ‘મુનિશ્રી ! મને એક વાતનો જવાબ આપો કે જ્યારે લાખો માણસો ભૂખે મરતા હોય ત્યારે કરોડોના ખર્ચે નિર્માણ પામેલા આ જિનાલયો મનને શાંતિ ક્યાંથી અપાવી શકે ? આટલા રૂપિયા આવા પથ્થરોમાં નાખવા એના કરતાં ગરીબોના ઉદ્ધારમાં, હોસ્પિટલોમાં આનાથાશ્રમોમાં નાંખવા સારા...’

આવી અનેકાનેક ધર્મવિરુદ્ધ વાતો કુતર્ક દ્વારા તે સિદ્ધ કરવા પ્રયાસ કરી રહ્યો હતો. જ્યારે તે અટક્યો ત્યારે ગુરુદેવે કહ્યું-‘એ યુવાન! આ ધર્મસ્થાનો પથ્થર નથી, જીવંત ઈશ્વર છે. સંસારમાં ચારેબાજુથી હારેલો-થાકેલો માણસ અહીં શાતા પામે છે. અહીંના પરમ પવિત્ર પરમાણુઓ આવનારા મલિન માનને સુમન જેવું તાજું અને સ્વસ્થ બનાવે છે. વળી મંદિરના ઓટલે બેસનાર ગરીબોની ઝોલી ક્યારેય ખાલી નથી રહેતી.’

પછી વાતોની પલટો લેતાં ગુરુદેવે કહ્યું - ‘અને ઓ યુવાન! જો આ ધર્મસ્થાનો પથ્થર છે, તો તમારા મકાનો, હોટલો પણ પથ્થર જ છે. શા માટે મોંઘીઘાટ હોટલોના નિર્માણ થાય છે. આ બધું જ વાસ્તમાં બંધ કરી દેવું જોઈએ. ગરીબોના ઉદ્ધારની બૂમો પાડનારાઓએ મંદિરોનો નહીં, પણ બંગલા અને હોટલોનો વિરોધ કરવો જોઈએ. ધાર્મિક પ્રસંગોનો નહીં, મોઘાદાટ લગ્નપ્રસંગો અને પાર્ટીઓનો ખુલ્લેઆમ વિરોધ કરવો જોઈએ.

મંદિરો તો લોકોને શાંતિ આપે છે જ્યારે બંગલા તો માત્ર અશાંતિ સર્જે છે. ધાર્મિક પ્રસંગોમાં કેટલાય ગરીબોને જમવાનું મળી જાય છે, જ્યારે પાર્ટીઓમાં માત્ર ગટરોજ ઉભારાય છે. આરાધના-સાધના-અનુષ્ઠાનો કરનારા જ જીવદયા-ગૌશાલામાં લાભ લે છે, જ્યારે ડિસ્કો કરનારા તો પશુઓનું ય ખાઈ જાય છે. આ ગાડીઓવાળાનો વિરોધ કરવો જોઈએ, જેથી પશુઓ મરતાં તો બધે!’

એમ કહેવાની જરૂર નથી કે એ ભાઈ કશું બોલી શકે. મૂંગે મોઢે ત્યાંથી રવાના થઈ ગયા. પણ એટલું તો એને ચોક્કસ સમજાઈ ગયું કે પોતે ખોટે માર્ગે વિચારી રહ્યો હતો. ત્યાંથી જતાં પહેલાં તે એટલું બોલતો ગયો કે ગુરુદેવ! આપે મને સત્યમાર્ગ આપ્યો છે. સત્યમાર્ગ ધર્મના પંથે છે. સંસારના દરેક કાર્યો અકાર્યો છે, અસત્યકાર્ય છે.